**แผนการจัดการเรียนรู้**


***“ขยำดีขยำได้”***



*ขยำดีขยำได้*

ศิลปะสามารถเข้าถึงได้ง่าย โดยที่เด็กยังไม่จำเป็นต้องอ่านออกเขียนได้ ก็สามารถสนุกและมีพัฒนาการไปกับกิจกรรมที่เป็นศิลปะได้ ไม่ว่าจะเป็น ด้านจิตใจ จินตนาการ ความคิดสร้างสรรค์ หรือแม้แต่บางครั้งเราก็สามารถสร้างสรรค์กิจกรรมศิลปะเพื่อเสริมสร้างพัฒนาการทางด้านร่างกายได้เหมือนกัน กิจกรรมศิลปะที่จะช่วยเสริมพัฒนาการในด้านต่าง ๆ ของเด็ก นั่นคือ กิจกรรมสร้างสรรค์ศิลปะจากการขยำกระดาษ วิธีการทำก็ง่ายเพียงแค่นำกระดาษมาขยำ ขยำ ให้เป็นก้อนกลม ๆ แล้วแปะลงบนกระดาษตามจินตนาการ

ดังนั้นกิจกรรม ขยำดีขยำได้ มีแผนผังการทำกิจกรรมดังนี้



|  |  |  |
| --- | --- | --- |
| ระดับชั้นประถมศึกษาปีที่ 3 | | ทัศนศิลป์ (ศิลปะ) |
| คำอธิบายกิจกรรมการเรียนรู้  ศิลปะเป็นส่วนหนึ่งของชีวิตประจำวัน ล้วนแฝงอยู่ในทุกสิ่งรอบตัวเรา ไม่ว่าจะเป็นเสื้อผ้า ของใช้ ที่อยู่อาศัย ล้วนประกอบด้วยองค์ประกอบพื้นฐานทางศิลปะ นักเรียนควรได้ฝึกการใช้ประสาทสัมผัสทั้ง 5 ในการเรียนรู้และเชื่อมโยงศิลปะสู่ชีวิตจริง ศิลปะยังช่วยพัฒนาให้ผู้เรียนมีความคิดริเริ่มสร้างสรรค์ที่จะทำสิ่งใหม่ๆ มีจินตนาการ ชื่นชมความงาม มีสุนทรียภาพ ซึ่งสิ่งเหล่านี้ล้วนมีผลต่อคุณภาพชีวิตมนุษย์ ที่จะช่วยพัฒนาผู้เรียนทั้งด้านร่างกาย จิตใจ สติปัญญา อารมณ์ ส่งเสริมให้ผู้เรียนมีความเชื่อมั่นในตนเอง อันเป็นพื้นฐานในการทำงานและอยู่ร่วมกันในสังคมได้อย่างมีความสุข กิจกรรมศิลปะที่จะช่วยเสริมพัฒนาการในด้านต่าง ๆ ของเด็ก นั่นคือ กิจกรรมสร้างสรรค์ศิลปะจากการขยำกระดาษ วิธีการทำก็ง่ายเพียงแค่นำกระดาษมาขยำ ขยำ ให้เป็นก้อนกลม ๆ แล้วแปะลงบนกระดาษตามจินตนาการ | | |
| เวลาเรียนที่แนะนำ | 4 คาบเรียนโดยประมาณ | |
| ทักษะเฉพาะที่พึงมี | ทักษะทางศิลปะ  การคิดวิเคราะห์ การคิดสร้างสรรค์ การคิดแก้ปัญหา  การทำงานเป็นทีม | |
| เนื้อหาที่ใช้ในการประเมิน   * **วิชาศิลปะ (ทัศนศิลป์)** * *เส้น สี รูปร่าง รูปทรง พื้นผิว ในธรรมชาติสิ่งแวดล้อมและงานทัศนศิลป์* * *วัสดุอุปกรณ์ที่ใช้สร้างงานทัศนศิลป์ประเภทงานวาด* | | |

|  |
| --- |
| จุดประสงค์การเรียนรู้ |
| ***ด้านความรู้***   * เส้น สี รูปร่าง รูปทรง พื้นผิว ในธรรมชาติสิ่งแวดล้อมและงานทัศนศิลป์ * รูปร่าง รูปทรง ในงานออกแบบ * การใช้เส้น รูปร่าง รูปทรง สี และพื้นผิว วาดภาพถ่ายทอดความคิดความรู้สึก * วัสดุ อุปกรณ์ เทคนิควิธีการในการสร้างงานทัศนศิลป์   ***ด้านทักษะ/กระบวนการ***   * สามารถจำแนกทัศนธาตุของสิ่งต่างๆ ในธรรมชาติ สิ่งแวดล้อม และงานทัศนศิลป์ * เชื่อมโยงความรู้ทางศิลปะไปสู่การประยุกต์ใช้ในชีวิตจริงได้ * ใช้ความคิดริเริ่มสร้างสรรค์ในการแก้ปัญหาและสร้างสรรค์ชิ้นงานได้ * มีความกล้าในการแสดงอารมณ์และจินตนาการของตนเอง * มีทักษะในการทำงานเป็นทีม * มีทักษะการคิด   ***ด้านคุณลักษณะ***   * มีความมุ่งมั่นในการทำงาน * มีความสนใจใฝ่เรียนรู้ * มีความประณีต ละเอียดรอบคอบ * มีระเบียบวินัย | |
| เกณฑ์การประเมิน |
| * คุณภาพของแนวคิดของการคิดสะท้อนกลับและการอภิปราย * กระบวนการคิดจากการถามคำถามและการให้เหตุผลในการตอบ * ความคิดเห็นร่วมและความคิดเห็นเดิมที่สะท้อนให้เห็นจากชิ้นงานในห้องเรียน * การคิดวิเคราะห์โจทย์อย่างมีเหตุผลเป็นขั้นเป็นตอน * การคิดสร้างสรรค์ชิ้นงานจากการคิดคำถามและกิจกรรมการเรียนรู้ | |
| ความเชื่อมโยงต่อหลักสูตร |
| * ใช้ภาษาในการสื่อสาร สื่อความหมาย และนำเสนอได้อย่างชัดเจน * ให้เหตุผลประกอบการตัดสินใจและสรุปผลได้อย่างเหมาะสม * สามารถเรียนรู้และเข้าใจในการตั้งคำถาม * มีความคิดริเริ่มสร้างสรรค์ * ให้ความสำคัญและใส่ใจในความรู้สึกของผู้อื่น * รู้จักตนเอง * มีความสามารถในการสื่อสาร การคิด การแก้ปัญหา * มีความสามารถในการใช้ทักษะชีวิต * วิทยาศาสตร์ เรื่อง สี ดาราศาสตร์ | |
| ความเชื่อมโยงต่อวิชาอื่นๆ ที่เกี่ยวข้องกัน |
| * การจำแนกวัสดุสิ่งของรูปร่างรูปทรงด้วยศาสตร์ของวิชาคณิตศาสตร์ * ศักยภาพในการสร้างสรรค์ผลงาน สังเกต ทดลอง แก้ไขด้วยกระบวนการทางวิทยาศาสตร์ * เชื่อมโยงการอภิปราย แสดงความคิดเห็น และการนำเสนอด้วยศาสตร์ของวิชาภาษาไทย | |

|  |
| --- |
| **เว็บไซต์และสื่อสิ่งพิมพ์อื่นๆ** |
| * ดาวน์โหลด Pattern ชุด ใต้ท้องทะเล สำหรับทำกิจกรรม * https://www.youngciety.com/stuff/file\_dl\_lp.html?c=Z0ZXM2p1RkxYTE95NWNSWjZZS0d0ZklKalFPSmJibGFCUHRxbTNyNWs1QT0= | | |
| **เครื่องมือและอุปกรณ์การเรียนรู้** | |
| * กระดาษการ์ด A4 150 แกรม * 2กระดาษแก้วขุ่นสีต่าง ๆ * 3กาว * 4สีไม้หรือสีเมจิก สำหรับตกแต่ง | | |

*ตารางนี้แสดงถึงกระบวนการเรียนรู้ที่ผู้สอนอาจนำไปประยุกต์ใช้และประเมินผลได้ ซึ่งสามารถนำการจัดการเรียนรู้อื่นมามาประยุกต์ใช้ได้ด้วย และผู้สอนอาจหาวิธีปรับกระบวนการเรียนรู้ตามความเหมาะสมของกลุ่มผู้เรียนและสภาพแวดล้อมภายในโรงเรียน*

|  |  |  |  |
| --- | --- | --- | --- |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 1 | ชั่วโมงที่  1 | *Kick off*  *กิจกรรม:* ทัวร์พิเศษใต้ท้องทะเล   * ผู้สอนให้ผู้เรียนแสดงความคิดเกี่ยวกับคำถามหัวข้อ “รู้จักสัตว์ใดใต้ท้องทะเลบ้าง” * ผู้สอนปลูกฝั่งเรื่อง “ขยะในทะเล” การรณรงค์ให้รักสัตว์น้ำใต้ท้องทะเลและให้ผู้เรียนช่วยกันออกตวามคิดเห็นในการลดปัญหาขยะ * ผู้สอนเปิดสไลด์ภาพสัตว์ใต้ท้องทะเลต่าง ๆ และให้ผู้เรียนช่วยกันทายภาพว่าสัตว์ในภาพชื่อว่าอะไร * เมื่อดูสไลด์จบให้ผู้สอนบอกถึงข้อดีในการใช้วัสดุเหลือใช้มาทำงานศิลปะเพื่อปูเข้าสู่กิจกรรมต่อไป | * ผู้เรียนสามารถตอบคำถามได้ * ผู้เรียนสามารถอธิบายเหตุผลในการได้มาซึ่งคำตอบได้ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น * ผู้เรียนสามารถอธิบายลักษณะของ ทัศนธาตุได้ * ผู้เรียนสามารถบรรยายลักษณะรูปร่าง รูปทรง ในงานการออกแบบสิ่งต่างๆ ที่มีในบ้านและโรงเรียน |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
|  |  |  |  |
| 2 | ชั่วโมงที่  2 - 3 | *กิจกรรม:* ขยำดีขยำได้  การทำกิจกรรมมีขั้นตอนดังนี้  1.ดาวน์โหลด Pattern สัตว์ใต้ท้องทะเล แล้วปริ้นลงบนกระดาษการ์ด (สามารถดาวน์โหลด Pattern สัตว์ใต้ท้องทะเล ได้ที่ลิงก์ที่ให้ไว้ ถ้าไม่มีกระดาษการ์ด สามารถปริ้น Pattern ลงบนกระดาษ A4 แล้วติดทับลงบนกระดาษแข็งหรือกระดาษเทาขาวก็ได้  2.ทากาวที่กระดาษ Pattern จากนั้นขยำกระดาษแก้วเป็นก้อนกลม ๆ แล้วแปะลงบนกระดาษ หากกลัวกระดาษแก้วหลุด สามารถทากาวเพิ่มที่กระดาษแก้วได้ (แนะนำให้ตัดกระดาษแก้วขุ่น  3. วาดภาพตกแต่งชิ้นงานให้สวยงาม ในขั้นตอนของการตกแต่ง ผู้สอนสามารถให้ผู้เรียน ออกความคิดเห็นได้เต็มที่ ว่าจะวาดอะไรตรงไหนบ้าง เพื่อให้ผู้เรียน ได้ใช้ความคิดสร้างสรรค์และสนุกสนานกับการทำกิจกรรมให้มีขนาด 4x4 นิ้ว เพื่อให้ง่ายต่อการหยิบของผู้เรียนค่ะ  กิจกรรมนี้ค่อนข้างใช้ระยะเวลาในการทำนานและใช้กระดาษแก้วเยอะ ผู้สอนสามารถประยุกต์ทำเป็นกิจกรรมกลุ่มให้ผู้เรียน ได้ทำร่วมกันภายในห้องเรียน เพื่อให้เรียนรู้ในเรื่องของการทำงานเป็นทีมและยังเป็นการส่งเสริมทักษะ ทางด้านสังคมให้กับผู้เรียน | * การคิดสร้างสรรค์ชิ้นงานจากการเรียนรู้ * กระบวนการคิดจากการถามคำถามและการให้เหตุผลในการตอบ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น * ผู้เรียนสามารถเลือกใช้วัสดุอุปกรณ์ได้อย่างเหมาะสม * กระบวนการทำงาน |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 3 | ชั่วโมงที่  4 | *กิจกรรม:* รักษ์ทะเลอย่างไร   * กิจกรรมนี้เป็นกิจกรรมที่จะให้ผู้เรียนได้ออกมาอธิปรายผลงานของผู้เรียน ให้ผู้เรียนบอกเหตุผลการเลือกสัตว์ชนิดนี้และปัญหาในการทำชิ้นงานในกิจกรรมที่ผ่านมา   - เมื่อเรียบร้อยแล้วแล้วนั่งล้อมวงร่วมกันแลกเปลี่ยนเรียนรู้ (Show&Share) เรื่องการอนุรักษ์สิ่งแวดล้อมในทะเลและสรุปถึงความรู้สึก สิ่งที่ได้เรียนรู้จากการสร้างสรรค์ผลงานและปัญหาในการทำงานเพื่อการนำไปประยุกต์ใช้งาน | * การฟังอย่างลึกซึ้ง (สติ) * ผู้เรียนสามารถอธิบายเหตุผล และกระบวนการในการสร้างสรรค์ผลงานได้ * กระบวนการคิดจากการถามคำถามและการให้เหตุผลในการตอบ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น |

|  |  |  |  |  |
| --- | --- | --- | --- | --- |
|  | *ความคิดสร้างสรรค์*  *ระดมความคิดพร้อมค้นหาคำตอบ* | *ลำดับขั้นตอน*  ***(ลำดับขั้นก่อนหน้านี้)*** | ***การคิดอย่างมีวิจารณญาณ***  *ตั้งคำถามและประเมินความคิดและการสร้างผลงาน* | *ลำดับขั้นตอน*  ***(ลำดับขั้นก่อนหน้านี้)*** |
| ***จินตนาการ*** | * ใช้ความรู้สึก ใช้ความเห็นอกเห็นใจ   การสังเกต และอธิบายความเชื่อมโยง  ของความรู้ที่ได้รับไปสู่การประยุกต์ใช้   * สำรวจ ค้นหา ระดมความคิด | * 1, 2 * 2 | * ทำความเข้าใจกรอบแนวคิดและขอบเขตของการสร้างผลงาน * ทบทวนความรู้ ความคิดเห็น และเปรียบเทียบเพื่อหามุมมองในการสร้างผลงาน | * 1, 2 * 1, 2 |
| ***สอบถาม*** | * เพื่อสร้างความสัมพันธ์ สร้างมุมมองเชิงบูรณาการ สร้างวินัย และอื่นๆ * ลองเล่นหรือทำสิ่งที่แตกต่าง เพิ่มความเสี่ยงและคิดนอกกรอบ | * 1, 2, 3 * 2 | * ระบุจุดแข็งและจุดอ่อนของผลงานกับข้อโต้แย้ง คำอ้างและความเชื่อ * ความท้าทายในกระบวนการสร้างผลงาน ตรวจสอบความถูกต้อง วิเคราะห์ช่องว่างในการเรียนรู้ | * 3 * 2, 3 |
| ***ลงมือทำ***  ***และแบ่งปัน*** | * นึกภาพ แสดงสิ่งที่คิด ผลิต คิดค้นวิธีการใหม่ๆ หาวิธีการพัฒนาผลงาน * ชื่นชมมุมมองความแปลกใหม่ในการสร้างผลงาน | * 2 * 2, 3 | * ประเมิน หาพื้นฐาน แสดงความคิดเห็น   มีผลิตผลเชิงตรรกะ มีเกณฑ์จริยธรรม  หรือสุนทรียศาสตร์ มีการหาเหตุผล   * ตระหนักถึงอคติทางมุมมองของตนเอง (ตามที่ได้รับจากผู้อื่น) ความไม่แน่นอน ข้อจำกัดของวิธีการสร้างผลงาน | * 3 * 3 |

*เกณฑ์การให้คะแนนนี้ได้กล่าวถึงเพียงมิติเดียวในส่วนของการให้คะแนนทั่วไปตามที่อธิบายข้างต้น นับเป็นวิธีหนึ่งที่แสดงให้เห็นว่าครูผู้สอนสามารถอธิบายและให้คะแนนตามผลงานของผู้เรียน ขอแนะนำว่าครูผู้สอนควรกำหนดระดับของความสำเร็จในมิติอื่นๆ ของเกณฑ์การให้คะแนนด้วย*

|  |  |  |  |  |
| --- | --- | --- | --- | --- |
| ***ระดับการคิด*** | ***ระดับ 1*** | ***ระดับ2*** | ***ระดับ3*** | ***ระดับ4*** |
| ***จินตนาการ***  *ความรู้สึก ความเอาใจใส่ การสังเกต*  *การอธิบายเพื่อเชื่อมโยงระหว่างความรู้ที่ได้รับไปสู่การประยุกต์ใช้*  ***(ขั้นตอนที่ 1, 2)*** | ผู้เรียนแสดงให้เห็นการให้  ความร่วมมือกับกิจกรรม  น้อย | ผู้เรียนแสดงให้เห็นการให้  ความร่วมมือกับกิจกรรม  ค่อนข้างน้อย | ผู้เรียนแสดงให้เห็นการให้  ความร่วมมือกับกิจกรรม  อย่างชัดเจน | ผู้เรียนแสดงให้เห็น  ความกระตือรือร้นและมีส่วนร่วม  ในกิจกรรมอย่างชัดเจน |
| ***ลงมือทำและแบ่งปัน***  *แสดงสิ่งที่คิด ค้นหาวิธีการสร้างสรรค์ผลงานใหม่ๆ หาวิธีพัฒนาผลงาน ชื่นชมมุมมองความแปลกใหม่ในการสร้างผลงาน*  ***(ขั้นตอนที่ 2, 3 )*** | ผลงานและการอธิบายกระบวนการสร้างผลงาน ยังมีข้อจำกัดของการยกตัวอย่างประกอบเหตุและผลของการได้มาซึ่งวิธีการสร้างสรรค์ผลงาน | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการบ้าง แต่ยังเบี่ยงเบนไปจากความรู้เดิมเล็กน้อย | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการที่ชัดเจน มีการอ้างอิงสิ่งที่ได้เรียนรู้มาเชื่อมโยงประกอบ มีเหตุผลที่น่าเชื่อถือ มีการอภิปรายแนวคิดเพิ่มเติมแต่แนวคิดยังคล้ายกับที่เคยมีมาก่อนหน้านี้ แต่ปรับใหม่เป็นรูปแบบของตัวเอง | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการที่ชัดเจน มีการอ้างอิงสิ่งที่ได้เรียนรู้มาเชื่อมโยงประกอบ มีเหตุผลที่น่าเชื่อถือ มีการอภิปรายแนวคิดเพิ่มเติมที่ต่างไปจากที่เคยมีมาแต่เดิมเป็นตัวของตัวเองชัดเจน |